
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 134 

19 Ιουλίου 2004 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 164 

Ρυθμίσεις για τους εργαζομένους με συμβάσεις 
ορισμένου χρόνου στο δημόσιο τομέα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 4 και 5 του Ν. 1338/1983 
«Εφαρμογήτου κοινοτικού δικαίου» (ΦΕΚ34Α/17.3.1983), 
όπως αντικαταστάθηκαν και τροποποιήθηκαν μετο άρθρο 
65 του Ν. 1892/1990 «Για τον εκσυγχρονισμό και την ανά¬ 
πτυξη και άλλες διατάξεις» (ΦΕΚ 101Α/31.7.1990) και τα 
άρθρα 6 παρ. 4 και 5 του Ν. 1440/1984 «Συμμετοχή της Ελ¬ 
λάδας στο κεφάλαιο, στα αποθεματικά και στις προβλέ¬ 
ψεις της Ευρωπαϊκής Τράπεζας Επενδύσεων, στο Κεφά¬ 
λαιο της Ευρωπαϊκής Κοινότητος Άνθρακος και Χάλυβος 
και του Οργανισμού Εφοδιασμού ΕΥΡΑΤΟΜ» (ΦΕΚ 
70Α/21.5.84), 19του Ν. 2367/1995 «Νέοιχρηματοπιστωτι¬ 
κοί θεσμοί και άλλες διατάξεις» (ΦΕΚ261Α/29.12.1995) και 
22 του Ν. 2789/2000 «Προσαρμογή του ελληνικού δικαίου 
προς την Οδηγία 98/26/ΕΚ του Ευρωπαϊκού Κοινοβουλίου 
και του Συμβουλίου της 19.5.1998 σχετικά με το αμετά- 
κλητο του διακανονισμού στα συστήματα πληρωμών και 
στα συστήματα διακανονισμού χρηματοπιστωτικών μέ¬ 
σων και άλλες διατάξεις» (ΦΕΚ 21Α/11.2.2000). 

2. Τις διατάξεις του άρθρου 19τουΝ. 1735/1987 «Προ¬ 
σλήψεις στο δημόσιο τομέα, κοινωνικός έλεγχος στη δη¬ 
μόσια διοίκηση, πολιτικά δικαιώματα και άλλες διατάξεις» 
(ΦΕΚ 195Α/11.11.1987) και τις διατάξεις των άρθρων 1 και 
2 του Π.Δ. 373/1995 «Συγχώνευση των Υπουργείων Προ¬ 
εδρίας της Κυβέρνησης και Εσωτερικών στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων τους» (ΦΕΚ 201 Α/1995). 

3. Τη διάταξη της παρ. 1 του άρθρου 24του Ν. 3200/2003 
«Τροποποιήσεις του Ν. 1388/1983 «Ίδρυση Εθνικού Κέ¬ 
ντρου Δημόσιας Διοίκησης», ίδρυση Εθνικής Σχολής Τοπι¬ 
κής Αυτοδιοίκησης και άλλες διατάξεις» (ΦΕΚ 
281Α/9.12.2003) και τις διατάξεις του Π.Δ. 400/1995 «Σύ¬ 
σταση της Γενικής Γραμματείας Δημόσιας Διοίκησης στο 
Υπουργείο Εσωτερικών και καθορισμός των αρμοδιοτή¬ 
των της» (ΦΕΚ 226Α/1.1.1995). 

4. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών (ΦΕΚ 
57Α/21.3.2002). 


5. Την με αριθμό 106/19.5.2004 γνώμη της Οικονομικής 
και Κοινωνικής Επιτροπής. 

6. Την με αριθμό 162/2004 Γνωμοδότηση της Ολομέλειας 
του Συμβουλίου της Επικράτειας, μετά από πρόταση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομίας και Οικονομικών, Απασχόλησης και 
Κοινωνικής Προστασίας και Δικαιοσύνης, αποφασίζουμε: 

ΚΕΦΑΛΑΙΟ Α' 

Άρθρο 1 

Σκοπός 

Σκοπός του παρόντος προεδρικού διατάγματος είναι η 
προσαρμογή της ελληνικής νομοθεσίας, όσον αφορά στο 
προσωπικό του Δημοσίου και του ευρύτερου δημόσιου 
τομέα, προς τις διατάξεις της Οδηγίας 1999/70/ΕΚ του 
Συμβουλίου της 28ης Ιουνίου 1999, σχετικά με τη συμφω- 
νία-πλαίσιο για την εργασία ορισμένου χρόνου, που έχει 
συναφθεί μεταξύ των διεπαγγελματικών οργανώσεων γε¬ 
νικού χαρακτήρα 0Ε8, ΙΙΝΙΟΕ και ΟΕΕΡ (Ε.Ε. 1.175/ 
10.7.1999), με την οποία επιδιώκεται αφενός μεν η βελ¬ 
τίωση της ποιότητας της εργασίας ορισμένου χρόνου με 
την εφαρμογή της αρχής της μη διάκρισης σε σχέση με 
την εργασία αορίστου χρόνου και αφετέρου η καθιέρωση 
ενός πλαισίου για να αποτραπεί τυχόν κατάχρηση που 
προκαλείται από τη χρησιμοποίηση διαδοχικών συμβάσεων 
ή σχέσεων εργασίας ορισμένου χρόνου. 

Άρθρο 2 

Πεδίο εφαρμογής 

Οι διατάξεις αυτού του διατάγματος εφαρμόζονται στο 
προσωπικό του δημόσιου τομέα, όπως αυτός οριοθετεί- 
ται σύμφωνα με τις διατάξειςτου άρθρου 3του παρόντος, 
καθώς και στο προσωπικό των δημοτικών και κοινοτικών 
επιχειρήσεων, το οποίο εργάζεται με σύμβαση ή σχέση 
εξαρτημένης εργασίας ορισμένου χρόνου, ή σύμβαση 
έργου ή άλλη σύμβαση ή σχέση που υποκρύπτει σχέση 
εξαρτημένης εργασίας. 

2. Με την επιφύλαξη των οριζομένων στην παρ. 6 του 
άρθρου 11, το παρόν διάταγμα δεν εφαρμόζεται: α) Στις 
σχέσεις επαγγελματικής κατάρτισης και στη σύμβαση ή 
σχέση μαθητείας. 

β) Στις συμβάσεις ή τις σχέσεις εργασίας που έχουν συ¬ 
ναφθεί στο πλαίσιο ενός ειδικού προγράμματος κατάρτι- 

σης, ένταξης και επαγγελματικής επανεκπαίδευσης υπο- 
στηριζόμενου από τον Οργανισμό Απασχόλησης Εργατι¬ 
κού Δυναμικού (Ο.Α.Ε.Δ). 

γ) Στις συμβάσεις προσωρινής απασχόλησης των άρ¬ 
θρων 20, 21,22, 23, 24, 25, 26του Ν. 2956/2001 (Α258). 

Άρθρο 3 

Ορισμοί 

Για την εφαρμογή του παρόντος προεδρικού διατάγμα¬ 
τος νοείται ως: 

α) «Εργαζόμενος ορισμένου χρόνου», κάθε φυσικό πρό¬ 
σωπο που έχει σύμβαση ή σχέση εξαρτημένης εργασίας 
ορισμένου χρόνου, ή σύμβαση ή σχέση έργου ή άλλη σύμ¬ 
βαση ή σχέση που υποκρύπτει σχέση εξαρτημένης εργα¬ 
σίας, η οποία έχει συναφθεί απευθείας μεταξύ του εργο¬ 
δότη και του εργαζομένου και η λήξη της καθορίζεται από 
αντικειμενικούς όρους, όπως ιδίως παρέλευση συγκεκρι¬ 
μένης ημερομηνίας ή αποπεράτωση συγκεκριμένου έρ¬ 
γου ή πραγματοποίηση συγκεκριμένου αποτελέσματος. 

β) «Αντίστοιχος εργαζόμενος αορίστου χρόνου», κάθε 
φυσικό πρόσωπο που έχει σύμβαση ή σχέση εξαρτημέ¬ 
νης εργασίας αορίστου χρόνου στον ίδιο φορέα ή επιχεί¬ 
ρηση και απασχολείται σε ίδια ή παρεμφερή ειδικότητα, 
λαμβανομένων υπόψη των προσόντων ή των δεξιοτήτων 
του. Όπου δεν υπάρχει «αντίστοιχος εργαζόμενος αορί¬ 
στου χρόνου» στον ίδιο φορέα ή επιχείρηση, η σύγκριση 
γίνεται με αναφορά στην οικεία συλλογική σύμβαση ή 
όταν δεν υπάρχει τέτοια, με αναφορά στην εκάστοτε Εθνι¬ 
κή Γενική Συλλογική Σύμβαση Εργασίας ή, εάν δεν υπάρ¬ 
χει, στην κείμενη νομοθεσία. 

γ) «Δημόσιος τομέας», ο οριοθετούμενος από τις δια¬ 
τάξεις του άρθρου 51 παρ. 1 του Ν. 1892/1990 (ΦΕΚ Α' 
101) ή από άλλες ειδικές διατάξεις, όπως εκάστοτε ισχύ¬ 
ουν, αποκλεισμένων σε κάθε περίπτωση από αυτόν των 
ανωνύμων εταιρειών που είναι εισηγμένες στο Χρηματι¬ 
στήριο Αξιών Αθηνών, οι οποίες υπάγονται στις ρυθμίσεις 
του Π.Δ. 81/2003. 

δ) «Σύμβαση», η σύμβαση ή σχέση εξαρτημένης εργα¬ 
σίας ορισμένου χρόνου, ή σύμβαση έργου ή άλλη σύμβα¬ 
ση ή σχέση που υποκρύπτει σχέση εξαρτημένης εργα¬ 
σίας. 

ε) Όπου αναφέρεται ο όρος «επιχείρηση» ή «εκμετάλ¬ 
λευση» ή «εργοδότης» νοείται και η δημόσια υπηρεσία, το 
Ν.Π.Δ.Δ. ή ο φορέας με τον οποίο έχει συναφθεί η αντί¬ 
στοιχη σύμβαση. 

Άρθρο 4 

Αρχή της μη διάκρισης 

1. Όσον αφορά στους όρους και στις συνθήκες απα¬ 
σχόλησης, οι εργαζόμενοι ορισμένου χρόνου δεν επιτρέ¬ 
πεται, εκ μόνου του λόγου ότι η σύμβασή τους είναι ορι¬ 
σμένου χρόνου, να αντιμετωπίζονται δυσμενώς σε σχέση 
με τους αντίστοιχους εργαζόμενους αορίστου χρόνου. 
Κατ’ εξαίρεση και μόνον επιτρέπεται διαφορετική αντιμε¬ 
τώπιση κάθε φορά που συντρέχουν αντικειμενικοί λόγοι, 
οι οποίοι την δικαιολογούν. 

2. Η απαιτούμενη περίοδος προϋπηρεσίας σε σχέση με 
ιδιαίτερες συνθήκες απασχόλησης είναι η ίδια τόσο για 
τους εργαζόμενους ορισμένου χρόνου όσο και για τους 
εργαζόμενους αορίστου χρόνου, εκτός από την περίπτω¬ 
ση κατά την οποία για αντικειμενικούς λόγους δικαιολο¬ 
γείται διαφορετική διάρκεια της περιόδου προϋπηρε¬ 
σίας. 


Άρθρο 5 

Διαδοχικές συμβάσεις 

1. Απαγορεύονται οι διαδοχικές συμβάσεις, που καταρ¬ 
τίζονται και εκτελούνται μεταξύ του ίδιου εργοδότη και 
του ίδιου εργαζόμενου με την ίδια ή παρεμφερή ειδικότη¬ 
τα και με τους ίδιους η παρεμφερείς όρους εργασίας, 
εφόσον μεταξύ των συμβάσεων αυτών μεσολαβεί χρονι¬ 
κό διάστημα μικρότερο των τριών μηνών. 

2. Η κατάρτιση των συμβάσεων αυτών επιτρέπεται κατ’ 
εξαίρεση, εφόσον δικαιολογείται από αντικειμενικούς λό¬ 
γους. Αντικειμενικός λόγος υφίσταται, όταν οι επόμενες 
της αρχικής συμβάσεως συνάπτονται για την εξυπηρέτη¬ 
ση ειδικών ομοειδών αναγκών που σχετίζονται ευθέως και 
αμέσως με τη μορφή ή το είδος ή τη δραστηριότητα της 
επιχείρησης. 

3. Η σύναψη διαδοχικών συμβάσεων γίνεται εγγράφως 
και οι λόγοι που την δικαιολογούν αναφέρονται ρητώς 
στη σύμβαση, εφόσον δεν προκύπτουν ευθέως από αυ¬ 
τήν. Κατ’ εξαίρεση, ο έγγραφος τύπος δεν απαιτείται, 
όταν η ανανέωση της σύμβασης, λόγω του ευκαιριακού 
χαρακτήρα της απασχόλησης, δεν έχει διάρκεια μεγαλύ¬ 
τερη του ενός μηνάς, εκτός αν ο έγγραφος τύπος προ- 
βλέπεται ρητά από άλλη διάταξη. Αντίγραφο της σύμβα¬ 
σης παραδίδεται στον εργαζόμενο εντός πέντε (5) εργα¬ 
σίμων ημερών από την έναρξη της απασχόλησής του. 

4. Σε κάθε περίπτωση, ο αριθμός των διαδοχικών συμ¬ 
βάσεων δεν επιτρέπεται να είναι μεγαλύτερος των τριών, 
με την επιφύλαξη των διατάξεων της παραγράφου 2 του 
επόμενου άρθρου. 

Άρθρο 6 

Ανώτατη διάρκεια συμβάσεων 

1. Συμβάσεις που καταρτίζονται διαδοχικώς και εκτε- 
λούνται μεταξύ του ίδιου εργοδότη και του ίδιου εργαζό¬ 
μενου με την ίδια ή παρεμφερή ειδικότητα και με τους ίδι¬ 
ους ή παρεμφερείς όρους εργασίας, απαγορεύεται να 
υπερβαίνουν τους είκοσι τέσσερις (24) μήνες σε συνολι¬ 
κό χρόνο διάρκειας της απασχόλησης, είτε συνάπτονται 
κατ’ εφαρμογήν του προηγούμενου άρθρου είτε συνά- 
πτονται κατ’ εφαρμογήν άλλων διατάξεων της κειμένης 
νομοθεσίας. 

2. Συνολικός χρόνος διάρκειας απασχόλησης άνω των 
είκοσι τεσσάρων (24) μηνών επιτρέπεται μόνον σε περι¬ 
πτώσεις ειδικών, από τη φύση και το είδος της εργασίας 
τους, κατηγοριών εργαζομένων που προβλέπονται από 
την κείμενη νομοθεσία, όπως, ιδίως, διευθυντικά στελέχη, 
εργαζόμενοι που προσλαμβάνονται στο πλαίσιο συγκε¬ 
κριμένου ερευνητικού ή οιουδήποτε επιδοτούμενου ή 
χρηματοδοτούμενου προγράμματος, εργαζόμενοι που 
προσλαμβάνονται για την πραγματοποίηση έργου σχετι¬ 
κού με την εκπλήρωση υποχρεώσεων που απορρέουν 
από συμβάσεις με διεθνείς οργανισμούς. 

Άρθρο 7 

Συνέπειες παραβάσεων 

1. Οποιαδήποτε σύμβαση συνάπτεται κατά παράβαση 
των διατάξεων των άρθρων 5 και 6 του παρόντος διατάγ¬ 
ματος είναι αυτοδικαίως άκυρη. 

2. Σε περίπτωση που η άκυρη σύμβαση εκτελέσθηκε εν 
άλω ή εν μέρει, καταβάλλονται στον εργαζόμενο τα οφει- 
λόμενα βάσει αυτής χρηματικά ποσά, τυχόν δε καταβλη- 
θέντα δεν αναζητούνται. Ο εργαζόμενος έχει δικαίωμα, 

για το χρόνο που εκτελέσθηκε η άκυρη σύμβαση εργα¬ 
σίας, να λάβει ως αποζημίωση το ποσό το οποίο δικαιού¬ 
ται ο αντίστοιχος εργαζόμενος αορίστου χρόνου σε περί¬ 
πτωση καταγγελίας της συμβάσεώς του. Εάν οι άκυρες 
συμβάσεις είναι περισσότερες, ως χρόνος για τον υπολο¬ 
γισμό της αποζημίωσης λαμβάνεται η συνολική διάρκεια 
απασχόλησης με βάση τις άκυρες συμβάσεις. Τα χρημα¬ 
τικά ποσά που καταβάλλονται από τον εργοδότη στον ερ¬ 
γαζόμενο καταλογίζονται στον υπαίτιο. 

3. Όποιος παραβαίνει τις διατάξεις των άρθρων 5 και 6 
του παρόντος διατάγματος τιμωρείται με φυλάκιση (άρ¬ 
θρο 5 Ν. 1338/1983, όπως αντικαταστάθηκε με το άρθρο 
6 παρ. 5 του Ν. 1440/1984). Αν το αδίκημα διαπράχθηκε 
από αμέλεια, ο υπαίτιος τιμωρείται με φυλάκιση μέχρι 
ενός έτους. Η ίδια παράβαση στοιχειοθετεί παράλληλα 
και σοβαρό πειθαρχικό παράπτωμα. 

Άρθρο 8 

Ενημέρωση και ευκαιρίες απασχόλησης 

1. Οι εργοδότες ενημερώνουν τους εργαζόμενους ορι¬ 
σμένου χρόνου για κενές θέσεις που είναι διαθέσιμες 
στην επιχείρηση ή την εκμετάλλευση, ώστε να εξασφαλι- 
σθεί ότι έχουν τις ίδιες ευκαιρίες να διεκδικήσουν θέσεις 
απασχόλησης αορίστου χρόνου, όπως και άλλοι εργαζό¬ 
μενοι. 

2. Η ενημέρωση αυτή γίνεται μέσω γενικής ανακοίνω¬ 
σης, η οποία αναρτάται σε κατάλληλο μέρος μέσα στην 
επιχείρηση ή την εκμετάλλευση, ή μέσω των οικείων συν¬ 
δικαλιστικών οργάνων ή με οποιοδήποτε άλλο πρόσφορο 
μέσο. 

3. Στο μέτρο του δυνατού, και λαμβανομένης υπόψη της 
ανάγκης για ομαλή λειτουργία της επιχείρησης, οι εργο¬ 
δότες διευκολύνουν την πρόσβαση των εργαζομένων 
ορισμένου χρόνου σε κατάλληλες ευκαιρίες κατάρτισης, 
ώστε να ενισχύονται οι δεξιότητές τους, η εξέλιξη της 
επαγγελματικής σταδιοδρομίας τους και η επαγγελματι¬ 
κή κινητικότητάτους. 

4. Οι διατάξεις των παρ. 1 και 2 αυτού του άρθρου δεν 
εφαρμόζονται στις περιπτώσεις που συγκεκριμένες δια¬ 
τάξεις καθιερώνουν ειδικό τρόπο ενημέρωσης των εργα¬ 
ζομένων, όπως είναι ιδίως οι διατάξεις περί Ανώτατου 
Συμβουλίου Επιλογής Προσωπικού (Α.Σ.Ε.Π). 

Άρθρο 9 

Ενημέρωση και διαβούλευση 

1. Οι εργαζόμενοι ορισμένου χρόνου συνυπολογίζονται 
για τον προσδιορισμό του κατώτατου ορίου εργαζομέ¬ 
νων, πάνω από το οποίο μπορούν να συγκροτούνται μέσα 
στην επιχείρηση τα αντιπροσωπευτικά τους όργανα, τα 
οποία προβλέπονται από τις κείμενες διατάξεις. 

2. Στο μέτρο του δυνατού, οι εργοδότες μεριμνούν για 
την παροχή κατάλληλης ενημέρωσης στα υπάρχοντα 
αντιπροσωπευτικά όργανα των εργαζομένων ορισμένου 
χρόνου στην επιχείρηση. 

Άρθρο 10 
Ειδικές Διατάξεις 

1. Το παρόν διάταγμα δεν θίγει ρυθμίσεις ευνοϊκότερες 
για τους εργαζομένους εν γένει, καθώς και για τους ερ¬ 
γαζομένους με αναπηρίες. 

2. Το παρόν διάταγμα δεν θίγει τις εκάστοτε ισχύουσες 
διατάξεις που αφορούν την ισότητα των φύλων στις ερ¬ 
γασιακές σχέσεις. 


ΚΕΦΑΛΑΙΟ Β' 

Άρθρο 11 

Μεταβατικές Διατάξεις 

Διαδοχικές συμβάσεις κατά την παρ. 1 του άρθρου 5 
του παρόντος διατάγματος, οι οποίες έχουν συναφθεί 
πριν την έναρξη ισχύος του παρόντος και είναι ενεργές 
έως την έναρξη ισχύος αυτού, συνιστούν εφεξής σύμβα¬ 
ση εργασίας αορίστου χρόνου εφόσον συντρέχουν 
αθροιστικά οι ακόλουθες προϋποθέσεις: 

α) Συνολική χρονική διάρκεια διαδοχικών συμβάσεων 
τουλάχιστον είκοσι τεσσάρων (24) μηνών έως την έναρξη 
ισχύος του διατάγματος, ανεξαρτήτως αριθμού ανανεώ¬ 
σεων συμβάσεων ή τρεις τουλάχιστον ανανεώσεις πέραν 
της αρχικής σύμβασης κατά την παρ. 1 του άρθρου 5 του 
παρόντος διατάγματος, με συνολικό ελάχιστο χρόνο 
απασχόλησης δέκα οκτώ (18) μηνών, μέσα σε συνολικό 
χρονικό διάστημα είκοσι τεσσάρων (24) μηνών από την 
αρχική σύμβαση. 

β) Ο συνολικός χρόνος υπηρεσίας του εδαφίου (α) να 
έχει πράγματι διανυθεί στον ίδιο φορέα, με την ίδια ή πα¬ 
ρεμφερή ειδικότητα και με τους ίδιους ή παρεμφερείς 
όρους εργασίας, όπως αναγράφεται στην αρχική σύμβα¬ 
ση. Προκειμένου περί συμβάσεων που έχουν συναφθεί με 
την Ελληνική Εταιρία Τοπικής Ανάπτυξης και Αυτοδιοίκη¬ 
σης (Ε.Ε.Τ.Α.Α), στο πλαίσιο εφαρμογής συγκεκριμένου 
προγράμματος, ως φορέας νοείται ο οικείος Ο.Τ.Α στον 
οποίο ο εργαζόμενος προσέφερε πραγματικά τις υπηρε¬ 
σίες του. 

γ) Το αντικείμενο της σύμβασης να αφορά σε δραστη¬ 
ριότητες, οι οποίες σχετίζονται ευθέως και αμέσως με πά¬ 
γιες και διαρκείς ανάγκες του αντίστοιχου φορέα, όπως 
αυτές οριοθετούνται από το δημόσιο συμφέρον το οποίο 
υπηρετεί ο φορέας αυτός. 

δ) Ο κατά τις προηγούμενες περιπτώσεις συνολικός 
χρόνος υπηρεσίας πρέπει να έχει παρασχεθεί κατά πλή¬ 
ρες ή μειωμένο ωράριο εργασίας και σε καθήκοντα ίδια ή 
παρεμφερή με αυτά που αναγράφονται στην αρχική σύμ¬ 
βαση. Οι διαδοχικές συμβάσεις μειωμένου ωραρίου ερ¬ 
γασίας συνιστούν, σύμφωνα με τις διατάξεις της παρα¬ 
γράφου αυτής, συμβάσεις αορίστου χρόνου μειωμένης 
απασχόλησης αντίστοιχης με την αναγραφόμενη στην 
αρχική σύμβαση. 

Για τη διαπίστωση της συνδρομής των κατά την προη¬ 
γούμενη παράγραφο προϋποθέσεων, ο εργαζόμενος 
υποβάλλει, εντός αποκλειστικής προθεσμίας δύο (2) μη¬ 
νών από την έναρξη της ισχύος του παρόντος, αίτηση 
προς τον οικείο φορέα, στην οποία αναφέρει τα στοιχεία 
από τα οποία προκύπτει η συνδρομή των προϋποθέσεων 
αυτών. Αρμόδιο όργανο να κρίνει αιτιολογημένα εάν συ¬ 
ντρέχουν, κατά περίπτωση, οι προϋποθέσεις της προη¬ 
γούμενης παραγράφου, είναι το οικείο Υπηρεσιακό Συμ¬ 
βούλιο ή το όργανο που εξομοιώνεται με αυτό και όπου 
δεν υπάρχει, το Διοικητικό Συμβούλιο ή το διοικούν όργα¬ 
νο του οικείου νομικού προσώπου ή το όργανο που εξο¬ 
μοιώνεται με αυτό κατά την κείμενη νομοθεσία. Στις δη¬ 
μοτικές ή κοινοτικές επιχειρήσεις αρμόδιο όργανο είναι, 
σε κάθε περίπτωση, το Δημοτικό ή Κοινοτικό Συμβούλιο 
του οικείου Ο.Τ.Α, ύστερα από εισήγηση του Διοικητικού 
Συμβουλίου ή του διοικούντος οργάνου της επιχείρησης. 
Το κατά τα ανωτέρω αρμόδιο όργανο κρίνει περαιτέρω 
εάν στις συμβάσεις έργου ή άλλες συμβάσεις ή σχέσεις, 
υποκρύπτεται σχέση εξαρτημένης εργασίας. Η κατά τις 

ως άνω διατάξεις κρίση του αρμόδιου οργάνου ολοκλη- 
ρώνεταιτο αργότερο εντός πέντε (5) μηνών από την έναρ¬ 
ξη ισχύος του παρόντος διατάγματος. 

Οι κατά την παρ. 2 κρίσεις του αρμόδιων οργάνων, θετι¬ 
κές ή αρνητικές, διαβιβάζονται αμέσως στο Ανώτατο Συμ¬ 
βούλιο Επιλογής Προσωπικού (Α.Σ.Ε.Π.), το οποίο απο- 
φαίνεται εντός τριών (3) μηνών από τη διαβίβαση σε αυτό 
των σχετικών κρίσεων. 

4. Στις διατάξεις αυτού του άρθρου υπάγονται οι εργα¬ 
ζόμενοι στο δημόσιο τομέα, όπως αυτός ορίζεται στο άρ¬ 
θρο 3 περ. γ. του παρόντος διατάγματος, καθώς και στις 
δημοτικές και κοινοτικές επιχειρήσεις, αποκλεισμένων σε 
κάθε περίπτωση των εργαζομένων σε ανώνυμες εταιρείες 
που είναι εισηγμένες στο Χρηματιστήριο Αξιών Αθηνών. 
Οι διατάξεις αυτού του άρθρου δεν εφαρμόζονται στα 
απευθείας διοριζόμενα διευθυντικά στελέχη, το καθεστώς 
των οποίων, λόγω του είδους των καθηκόντων τους και 
των προνομίων που απολαμβάνουν, ρυθμίζεται από ειδι¬ 
κές κάθε φορά διατάξεις, καθώς και στο προσωπικό των 
εκτός Ελλάδος υπηρεσιών του Υπουργείου Εξωτερικών 
και στο προσωπικό των Γ ραφείων Τ ύπου και Επικοινωνίας 
στο εξωτερικό της Γενικής Γραμματείας Ενημέρωσης, 
που προσλαμβάνεται επιτοπίως. 

5. Στις διατάξεις της παρ. 1 του παρόντος άρθρου συ- 
μπεριλαμβάνονται και οι συμβάσεις οι οποίες έχουν λήξει 
κατά το χρονικό διάστημα των τελευταίων τριών μηνών 
πριν την έναρξη ισχύος του παρόντος διατάγματος λογι- 
ζόμενες ως ενεργές διαδοχικές συμβάσεις ως την έναρ¬ 
ξη ισχύος του παρόντος. Η προϋπόθεση του εδ. α της 
παρ. 1 του παρόντος άρθρου πρέπει να συντρέχει κατά το 
χρόνο λήξης της σύμβασης. 


6. Κατ’ εξαίρεση, και για λόγους κοινωνικής πρόνοιας 
που αφορούν στην επαγγελματική ένταξη των ατόμων με 
αναπηρίες κατ’ εφαρμογή της παρ. 6 του άρθρου 21 του 
Συντάγματος, για τα άτομα με ποσοστό αναπηρίας 50% 
τουλάχιστον, συμπεριλαμβανομένων και αυτών που ερ¬ 
γάζονται στο πλαίσιο προγράμματος ένταξης του 
Ο.Α.Ε.Δ., αρκεί ο συνολικός χρόνος απασχόλησης του 
εδαφίου (α)τηςπαρ. 1 του παρόντος άρθρου να είναιτου- 
λάχιστον δεκαοκτώ (18) μήνες, ανεξαρτήτως ενδιάμεσων 
χρονικών διαστημάτων μεταξύ των συμβάσεων, εφόσον 
πληρούνται οι λοιπές προϋποθέσεις κατά τα ανωτέρω. 

Άρθρο 12 
Έναρξη ισχύος 

Η ισχύς του παρόντος, αν δεν ορίζεται διαφορετικά σε 
επί μέρους διατάξεις, αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος Προεδρικού Διατάγματος. 


Αθήνα, 14 Ιουλίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

